**Zápisnica**

**zo zasadnutia Komisie výstavby, regionálneho rozvoja a ochrany životného prostredia, konanej dňa 26.9.2016 v zasadacej miestnosti Obecného úradu Bohdanovce nad Trnavou**

**Prítomní:** Peter Mračka – predseda komisie

 Ing. Ľuboš Dušek, člen

 Ing. Ľubomír Kvetan, člen

 Jozef Kavický, člen

 Miroslav Sučák – starosta obce

**Ospravedlnený:** Mgr. Peter Novák, člen

1. Kontrola úloh, súčasný stav

- Reakciou OcÚ na žiadosť o odkúpenie častí bývalého mlynského náhonu z p.č. 227/3 bolo dané zadanie geodetovi o vypracovanie geometrického plánu na oddelenie jeho častí pre potrebu vyhlásenia obchodnej verejnej súťaže.

- Starosta obce informoval komisiu o aktuálnom stave v projekte budovania kanalizácie v tomto roku. Obec podpísala Zmluvu o odovzdaní a prevzatí práv a povinností stavebníka na zriadenie časti vodnej stavby „Bohdanovce nad Trnavou- kanalizácia“ s TAVOS, a.s. ako postupníkom v hodnote diela 123 983,92 € s DPH a zvyšnú sumu v čiastke 21 481,86 € uhradí obec so svojho rozpočtu na vybudovanie cca 53 prípojok.

- ÚPN obce Zmena 4/2016 bola schválená na poslednom zasadnutí OZ. Starosta informoval Komisiu o zásadách a regulatívoch zástavby RD v záhradách v situácii, keď nie je možné vytvárať ulicu.

- Starosta informoval o zvolanom stretnutí občanov s ním dňa 24.9.2016, kde ich oboznámil so svojim zámerom vybudovania infraštruktúry pre IBV Za humnami pozdĺž terajšej jestvujúcej ceste. Komisia tento zámer doporučila. Zo stretnutia bola spísaná zápisnica.

2. Rôzne:

- Obec dala zamerať a vytýčiť pozemok p.č. 273, ktorého je spoluvlastníkom so zámerom odkúpiť podiely od ostatných s cieľom dosiahnuť 100% vlastníctvo a potom ďalej riešiť lokalitu zodpovedajúcou miestnou komunikáciou a technickou infraštruktúrou. Komisia tieto kroky doporučuje.

- požiadavku občanov o rozšírenie vodovodnej prípojky v dĺžke cca 70 m starosta obce podmienil spoluúčasťou. Výkopové a zemné práce sú na ťarchu žiadateľov, obec zakúpila materiál. Komisia doporučuje v stavbe vodovodu v budúcnosti pokračovať v zmysle ÚPN obce.

- Starosta predbežne informoval komisiu o návrhu investícií na rok 2017- kanalizácia:

- Kanalizácia v obci, prioritne vybudovať trasu A6 (pred KD)- 196 m.

- Dokončenie kanalizácie v Tehelni- 135 m.

- Ukušova ulica- 101 m.

- Ulica ku kostolu- trasa A7- 166 m.

Obec v prvom rade požiada o poskytnutie dotácie z Environmentálneho fondu, ak neuspeje, bude pokračovať z vlastných zdrojov.

- Rekonštrukcia MŠ( vnútorné priestory- ústredné kúrenie, stropy a osvetlenie, elektroinštalácie, maľby) postupne, podľa možností v schválenom rozpočte na rok 2017.

- Dokončiť rekonštrukciu MK do Tehelne.

- Zmenšiť ochranné pásmo VN na zbernom dvore osadením izolantu.

- Rekonštrukcia detských ihrísk.

- Odborné orezanie stromov v lipovej aleji.

- Rozšírenie verejného osvetlenia.

- Doplnenie dopravného značenia.

- Výstavba telocvične v ZŠ z úverových zdrojov.

- Drobné stavby v obci (rôzne).

- Dokončiť zateplenie KD.

- Spoluúčasť obce na získaných dotáciách.

Komisia uvedený návrh investícií doporučuje zapracovať do návrhu rozpočtu na budúci rok 2017.

Stavebné konania:

- Oznámenie o začatí spojeného územného a stavebného konania- Rudolf Halenár- Zmena stavby RD nadstavbou, prístavbou a stavebnými úpravami.

- Stavebné povolenie- René Hurek- RD.

- Stavebné povolenie- Ing. Štefan Mišo- RD.

- Súhlas na povolenie stavby MZZO- René Hurek- RD.

- Oznámenie o začatí kolaudačného konania- Západoslovenská distribučná, a.s.- IBV Horný mlyn- technická infraštruktúra, káblový rozvod NN, káblová prípojka VN 22kV, distribučná trafostanica.

- Oznámenie o začatí kolaudačného konania- René a Iveta Smolinskí- domová ČOV.

- Kolaudačné rozhodnutie- Ing. Jana Masnicová, Dušan Smolíček- RD.

- Kolaudačné rozhodnutie- Nikola Bachratá- RD.

- Kolaudačné rozhodnutie- Obec Bohdanovce nad Trnavou- IBV Mladý potok, SO 01 Komunikácie a spevnené plochy, Trasa „A“ a trasa „D“.

- Rozhodnutie o správnom delikte- ELASTIK s.r.o.

- Žiadosť o preskúmanie návrhu Zmien a doplnkov 4/2016 Územného plánu obce Bohdanovce nad Trnavou- Obec Bohdanovce nad Trnavou.

Zapísal: Jozef Kavický